Na osnovu člana 7 Zakona o upravljanju i unutrašnjim kontrolama u javnom sektoru („Službeni list CG“, br. 75/18), člana 39 Zakona o državnoj imovini („Službeni list CG“, br. 21/09, 40/11) i člana 30 Statuta opštine Tuzi („Službeni list CG-opštinski propisi“, br. 24/19, 05/20) v.d. sekretarke Sekretarijata za imovinu Opštine Tuzi, donosi

**PRAVILA ZA UPRAVLJANJE IMOVINOM OPŠTINE TUZI**

Prilikom izrade Pravila uzeti su u obzir sljedeći zakoni i podzakonski akti:

* Zakon o državnoj imovini („Službeni list CG“, br. 21/09, 40/11),
* Zakon o svojinsko pravnim odnosima ("Službeni list CG", broj 19/09),
* Zakon o lokalnoj samoupravi ("Službeni list CG", br. 02/18, 34/19, 38/20),
* Uredba o načinu vođenja evidencije pokretnih i nepokretnih stvari i o popisu stvari u državnoj svojini („Službeni list CG“, broj 13/10),
* Statut opštine Tuzi ("Službeni list CG - opštinski propisi", broj 24/19, 05/20).

Zakonska obaveza Sekretarijata za imovinu (u daljem tekstu: Sekretarijat) je vođenje jedinstvene evidencije imovine Opštine Tuzi, odnosno evidentiranje novonastalih promjena na istoj. Sekretarijat je u obavezi i da jednom godišnje podnese izvještaje Skupštini opštine Tuzi i Upravi za imovinu kojim ih obavještava o stanju opštinske imovine, kao i imovine javnih službi (privrednih društava i javnih ustanova) čiji je osnivač Opština.

Početna aktivnost je dostavljanje zahtjeva Sekretarijatu nadležnom za poslove finansija, drugim organima, javnim službama i preduzećima čiji je osnivač Opština za dostavu podataka o pokretnim i nepokretnim stvarima koje koriste u ostvarivanju svojih funkcija. Ovi organi su dužni da tražene podatke dostave **do kraja februara** za prethodnu godinu na propisanim obrascima:

* PS 1 i PS 2 za pokretne stvari,
* NS 1 i NS 2 za nepokretne stvari.

Sekretarijat kao nadležni organ provjerava dostavljene podatke i priprema ih za dalje prosljeđivanje.

Uprava za nekretnine kao nadležni državni organ za poslove katastra je dužna da Sekretarijatu dostavi rješenje za svaku novonastalu promjenu, tako da se podaci kojim raspolažu Uprava za nekretnine i Sekretarijat, poklapaju. Uprava za nekretnine dostavlja rješenja **u kontinuitetu tokom cijele godine.**

Sekretarijat je dužan da, u skladu sa međunarodnim računovodstvenim standardima, podatke o pokretnim i nepokretnim stvarima u imovini opštine Tuzi dostavi Ministarstvu finansija i socijalnog staranja, odnosno Upravi za imovinu **do kraja marta** tekuće godine za prethodnu godinu.

Obaveza Sekretarijata je podnošenje Informacije o stanju opštinske imovine Skupštini opštine Tuzi.

Članom 57 stav 1 tačka 8 Zakona o lokalnoj samoupravi, propisano je da predsjednik opštine podnosi Skupštini izvještaj o svome radu i ostvarivanju funkcija lokalne samouprave, najmanje jednom godišnje.

Ova Pravila stupaju na snagu danom donošenja.

Broj: 09-032/21-1530

Tuzi, 10. februar 2021. godine

**V.D. SEKRETARKE**

**Elvisa Redžematović**

\_\_\_\_\_\_\_\_\_\_\_\_\_\_\_\_\_\_